Document ID: 32008D0298

RÅDETS AFGØRELSE 2008/298/FUSP
af 7. april 2008
om ændring af Rådets afgørelse 2001/80/FUSP om oprettelse af Den Europæiske Unions Militærstab
RÅDET FOR DEN EUROPÆISKE UNION HAR -
under henvisning til traktaten om Den Europæiske Union, særlig artikel 28, stk. 1,
under henvisning til traktaten om oprettelse af Det Europæiske Fællesskab, særlig artikel 207, stk. 2, og
ud fra følgende betragtninger:
(1)
Den 22. januar 2001 vedtog Rådet afgørelse 2001/80/FUSP om oprettelse af Den Europæiske Unions Militærstab (1) (EUMS), hvis opgaver blev fastlagt i et bilag til afgørelsen.
(2)
Den 19. november 2007 godkendte Rådet et sæt på fire foranstaltninger til forbedring af EUMS' evne til tidlig militær planlægning af EU-ledede operationer på strategisk niveau.
(3)
EUMS' opgaver bør ændres for at gennemføre disse foranstaltninger, indtil der er foretaget en samlet revision af opgaverne efter en evaluering af gennemførelsen af foranstaltningerne.
(4)
Desuden bør EUMS' opgaver afspejle de ændringer, der er foretaget i Rådets krisestyringsstrukturer og -procedurer, siden der sidst blev foretaget en ændring af opgaverne.
(5)
Afgørelse 2001/80/FUSP bør også ændres for at tage hensyn til vedtagelsen af Rådets afgørelse 2007/829/EF af 5. december 2007 om ansættelsesvilkårene for udstationerede nationale eksperter og militærpersoner i Generalsekretariatet for Rådet (2) -
TRUFFET FØLGENDE AFGØRELSE:
Artikel 1
Afgørelse 2001/80/FUSP ændres således:
1)
Artikel 4 affattes således:
»Artikel 4
Medlemmerne af Den Europæiske Unions Militærstab er omfattet af bestemmelserne i Rådets afgørelse 2007/829/EF af 5. december 2007 om ansættelsesvilkårene for udstationerede nationale eksperter og militærpersoner i Generalsekretariatet for Rådet (3).
2)
Bilaget erstattes af bilaget til denne afgørelse.
Artikel 2
Denne afgørelse har virkning fra dagen for vedtagelsen.
Artikel 3
Denne afgørelse offentliggøres i Den Europæiske Unions Tidende.
Udfærdiget i Luxembourg, den 7. april 2008.

Labels: 10
1
15
5